Predkladacia správa

Ministerstvo životného prostredia Slovenskej republiky (ďalej len „SR“) prehodnotilo úlohy B.1 a B.2, uložené uznesením vlády SR č. 405/2010 ministrovi životného prostredia SR, z hľadiska ich aktuálnosti, ako aj v nadväznosti na zrušenie úlohy B.2 pre ministra financií SR uznesením vlády SR č. 98 zo 16. februára 2011 k návrhu na zrušenie a zmenu niektorých úloh z uznesení vlády, uložených podpredsedovi vlády a ministrovi financií.
 
Návrh na zrušenie úloh obsahuje číslo a názov uznesenia vlády SR, číslo úlohy, gestora  úlohy na úrovni vlády, text úlohy, termín úlohy  a odôvodnenie návrhu na zrušenie úlohy.   
Predkladaný materiál nemá vplyv na rozpočet verejnej správy, vplyv na podnikateľské prostredie, sociálny vplyv, vplyv na životné prostredie a vplyv na informatizáciu spoločnosti v zmysle Doložky vybraných vplyvov.